Eduskunta.fi > FI > Vaski > Valiokunnan lausunto > PeVL 26/2018 vp\nValiokunnan lausunto PeVL 26/2018 vp HE 31/2018 vp Perustuslakivaliokunta Hallituksen esitys eduskunnalle laiksi henkilötietojen käsittelystä rikosasioissa ja kansallisen turvallisuuden ylläpitämisen yhteydessä sekä eräiksi siihen liittyviksi laeiksi\nHallituksen esitys eduskunnalle laiksi henkilötietojen käsittelystä rikosasioissa ja kansallisen turvallisuuden ylläpitämisen yhteydessä sekä eräiksi siihen liittyviksi laeiksi (HE 31/2018 vp): Asia on saapunut perustuslakivaliokuntaan lausunnon antamista varten. Lausunto on annettava hallintovaliokunnalle.\nHallituksen esityksessä ehdotetaan säädettäväksi laki henkilötietojen käsittelystä rikosasioissa ja kansallisen turvallisuuden ylläpitämisen yhteydessä. Lailla pantaisiin täytäntöön niin sanottu rikosasioiden tietosuojadirektiivi.\nEsitykseen sisältyvissä säätämisjärjestysperusteluissa lakiehdotusta tarkastellaan perustuslain yksityiselämän suojaa koskevan 10 §:n, asiakirjajulkisuutta koskevan 12 §:n 2 momentin ja oikeusturvaa koskevan 21 §:n kannalta.\nHallituksen käsityksen mukaan lakiesitys voidaan käsitellä perustuslain 72 §:n mukaisessa tavallisessa lainsäätämisjärjestyksessä. Esitys on kuitenkin hallituksen mukaan perusteltua saattaa eduskunnan perustuslakivaliokunnan käsiteltäväksi.\nEhdotettua lakia sovellettaisiin poliisin, syyttäjien, yleisten tuomioistuinten, Rikosseuraamuslaitoksen, Tullin, Rajavartiolaitoksen ja muiden toimivaltaisten viranomaisten käsitellessä henkilötietoja, kun kysymys on rikoksen ennalta estämisestä, paljastamisesta, selvittämisestä tai syyteharkintaan saattamisesta, rikokseen liittyvästä syyttäjän toiminnasta, rikosasian käsittelemisestä tuomioistuimessa, rikosoikeudellisen seuraamuksen täytäntöönpanemisesta taikka yleiseen turvallisuuteen kohdistuvilta uhkilta suojelemisesta tai tällaisten uhkien ehkäisemisestä. Lakia sovellettaisiin myös Puolustusvoimien, poliisin ja Rajavartiolaitoksen käsitellessä henkilötietoja kansallisen turvallisuuden ylläpitämisen yhteydessä.\nHallituksen esityksen tarkoituksena on toimeenpanna Euroopan parlamentin ja neuvoston direktiivi (EU) 2016/680 luonnollisten henkilöiden suojelusta toimivaltaisten viranomaisten suorittamassa henkilötietojen käsittelyssä rikosten ennalta estämistä, tutkimista, paljastamista tai rikoksiin liittyviä syytetoimia tai rikosoikeudellisten seuraamusten täytäntöönpanoa varten sekä näiden tietojen vapaasta liikkuvuudesta ja neuvoston puitepäätöksen 2008/977/YOS kumoamisesta (jäljempänä myös poliisidirektiivi).\nDirektiivin ja ehdotetun lainsäädännön mukaan edellä mainittujen hallinnonalojen henkilötietojen käsittelyyn mainituissa tarkoituksissa sovellettaisiin periaatteita ja sääntöjä, jotka ovat pääpiirteissään samankaltaisia kuin EU:n yleisessä tietosuoja-asetuksessa. Perustuslakivaliokunta on arvioinut direktiivin sisältöä jo aiemmin sen valmistelun yhteydessä (PeVL 12/2012 vp). Tuolloin valiokunta katsoi, että direktiiviehdotus noudatteli ja konkretisoi varsin hyvin EU:n perusoikeuskirjan 8 artiklan määräyksiä henkilötietojen suojasta. Ehdotukset eivät olleet ongelmallisia myöskään perustuslain 10 §:n 1 momentin ja sitä tarkentavan perustuslakivaliokunnan käytännön näkökulmasta. Valiokunta katsoi kuitenkin, että yleisen tietosuoja-asetuksen ja poliisidirektiivin sääntelyn tulisi olla ehdotettua yhtenäisempää. Poliisidirektiivin määrittelemän henkilötietojen suojan tason tulisi valiokunnan mukaan olla asetuksessa määriteltyä suojan tasoa matalampaa vain siltä osin kuin se on poliisi- ja rikosoikeudellisen yhteistyön erityisluonne huomioon ottaen ehdottoman välttämätöntä.\nHallituksen esityksessä ehdotettu sääntely on merkityksellistä perustuslain 10 §:ssä säädetyn yksityiselämän ja henkilötietojen suojan kannalta. Perustuslakivaliokunta on arvioinut EU:n yleisen tietosuoja-asetuksen soveltamisen alkamisen merkitystä henkilötietojen suojalle lausunnossa PeVL 14/2018 vp hallituksen esityksestä EU:n yleistä tietosuoja-asetusta täydentäväksi lainsäädännöksi (HE 9/2018 vp). Valiokunta katsoi, että tietosuoja-asetuksen soveltamisen alkamisen johdosta on perusteltua tarkistaa aiempaa valiokunnan kantaa henkilötietojen suojan kannalta tärkeistä sääntelykohteista. Valiokunnan mukaan tietosuoja-asetuksen yksityiskohtainen sääntely, jota tulkitaan ja sovelletaan EU:n perusoikeuskirjassa turvattujen oikeuksien mukaisesti, muodostaa yleensä riittävän säännöspohjan myös perustuslain 10 §:ssä turvatun yksityiselämän ja henkilötietojen suojan kannalta (PeVL 14/2018 vp, s. 4).\nPerustuslakivaliokunnan mielestä oli kuitenkin selvää, että erityislainsäädännön tarpeellisuutta on arvioitava myös tietosuoja-asetuksenkin edellyttämän riskiperustaisen lähestymistavan mukaisesti kiinnittämällä huomiota tietojen käsittelyn aiheuttamiin uhkiin ja riskeihin. Mitä korkeampi riski käsittelystä aiheutuu luonnollisen henkilön oikeuksille ja vapauksille, sitä perustellumpaa on yksityiskohtaisempi sääntely (PeVL 14/2018 vp, s. 5). Valiokunta viittasi arkaluonteisten tietojen muodostaman riskin lisäksi nimenomaisesti siihen, että valiokunta on pitänyt henkilötietojen käsittelyä koskevassa valtiosääntöisessä arviossa merkityksellisenä myös käsittelyn tarkoitusta yksilöön kohdistuvan julkisen vallan käytön mahdollistajana (ks. PeVL 1/2018 vp, s. 6).\nTietosuoja-asetuksen 2 artiklan mukaan asetusta ei sovelleta henkilötietojen käsittelyyn, jota toimivaltaiset viranomaiset suorittavat rikosten ennalta estämistä, tutkintaa, paljastamista tai rikoksiin liittyviä syytetoimia varten tai rikosoikeudellisten seuraamusten täytäntöönpanoa varten, mukaan lukien yleiseen turvallisuuteen kohdistuvilta uhkilta suojelua ja tällaisten uhkien ehkäisyä varten. Perustuslakivaliokunta viittasi jo lausunnossa PeVL 14/2018 vp siihen, että sen käsiteltävänä oli tuolloin arvioitavan tietosuojalakiehdotuksen kanssa samanaikaisesti nyt arvioitavana oleva hallituksen esitys eduskunnalle laiksi henkilötietojen käsittelystä rikosasioissa ja kansallisen turvallisuuden ylläpitämisen yhteydessä sekä eräiksi siihen liittyviksi laeiksi (HE 31/2018 vp), jonka tarkoituksena on muun ohella panna täytäntöön edellä mainittu poliisidirektiivi.\nPerustuslakivaliokunta katsoi osana perustuslain 10 §:n tulkintakäytäntöön kohdistuvaa tarkistusta, että toisin kuin suoraan sovellettava tietosuoja-asetus, poliisidirektiivi ei sisällä sellaista yksityiskohtaista sääntelyä, joka muodostaisi riittävän säännöspohjan perustuslain 10 §:ssä turvatun yksityiselämän ja henkilötietojen suojan kannalta (PeVL 14/2018 vp, s. 7). Merkityksellistä on myös, että nyt arvioitavan hallituksen esityksen mukaan siltä osin kuin lakia sovelletaan Puolustusvoimien, poliisin ja Rajavartiolaitoksen käsitellessä henkilötietoja kansallisen turvallisuuden ylläpitämisen yhteydessä on kyse tietosuoja-asetuksen ja mainitun poliisidirektiivin EU-oikeuden soveltamisalaan kiinnittyvän soveltamisalan johdosta osin kansallisesta ratkaisusta eikä ehdotetun sääntelyn taustalle ole siten kaikilta osin osoitettavissa EU-sääntelyä.\nPerustuslakivaliokunnan mielestä henkilötietojen käsittelyä koskevaa sääntelyä on sanotun johdosta tällaisissa perusoikeusherkissä sääntelykonteksteissa edelleen arvioitava valiokunnan aiemman sääntelyn lakitasoisuutta, täsmällisyyttä ja kattavuutta korostaneen käytännön pohjalta (ks. myös PeVL 14/2018 vp, s. 7). Merkityksellistä tässä suhteessa on, että käsillä olevaan esitykseen sisältyvä ehdotus laiksi henkilötietojen käsittelystä rikosasioissa ja kansallisen turvallisuuden ylläpitämisen yhteydessä olisi soveltamisalallaan yleislakina sovellettavaksi tuleva laki, jota on tarkoitus täydentää eri hallinnonaloja koskevalla erityslainsäädännöllä (HE s. 31).\nPerustuslakivaliokunta on kiinnittänyt huomiota myös henkilötietojen käsittelyä koskevan sääntelyn raskauteen ja monimutkaisuuteen (ks. esim. PeVL 31/2017 vp, s. 4 ja PeVL 71/2014 vp, s. 3). Valiokunta muistuttaa tämän johdosta, että henkilötietojen suojaan liittyvät sääntelyn kattavuuden, täsmällisyyden ja tarkkarajaisuuden vaatimukset voidaan joiltain osin täyttää myös tietosuoja-asetuksen soveltamisalan ulkopuolella kansalliseen oikeuteen sisältyvällä yleislailla (ks. myös PeVL 14/2018 vp, s. 7, PeVL 31/2017 vp, s. 3—4, PeVL 5/2017 vp, s. 9, PeVL 38/2016 vp, s. 4).\nPerustuslakivaliokunnan valtiosääntöisiin tehtäviin ei lähtökohtaisesti kuulu kansallisen täytäntöönpanosääntelyn arviointi EU:n aineellisen lainsäädännön kannalta (ks. esim. PeVL 31/2017 vp, s. 4). Valiokunta korostaa kuitenkin edelleen, että siltä osin kuin Euroopan unionin lainsäädäntö edellyttää kansallista sääntelyä tai mahdollistaa sen, tätä kansallista liikkumavaraa käytettäessä otetaan huomioon perus- ja ihmisoikeuksista seuraavat vaatimukset (ks. esim. PeVL 1/2018 vp, PeVL 25/2005 vp). Perustuslakivaliokunta on painottanut, että hallituksen esityksessä on erityisesti perusoikeuksien kannalta merkityksellisen sääntelyn osalta syytä tehdä selkoa kansallisen liikkumavaran alasta (PeVL 1/2018 vp, s. 3, PeVL 26/2017 vp, s. 42, PeVL 2/2017 vp, s. 2, PeVL 44/2016 vp, s. 4). Valiokunta pitää valitettavana, että kansallisen liikkumavaran laajuutta ei nyt arvioitavassa hallituksen esityksessä selosteta kaikilta osin riittävän seikkaperäisesti.\nPerustuslakivaliokunnan mukaan henkilötietojen suojan valtiosääntöisessä arviossa painopiste on henkilötietojen suojan ja käsittelyä määrittävien säännösten sisällöllisessä arvioinnissa. Kansallisen liikkumavaran käyttöön kohdistuvassa valtiosääntöisessä arvioinnissa ovat merkityksellisiä esimerkiksi paitsi yksityiselämän ja henkilötietojen suojan asettamat sisällölliset vaatimukset myös muiden informaatioon liittyvien perusoikeuksien suojan suhde yksityiselämän ja henkilötietojen suojaan. Valtiosääntöisiä kysymyksiä liittyy myös esimerkiksi kansallista sääntelyä edellyttäviin oikeusturvan ja hyvän hallinnon takeisiin (ks. PeVL 14/2018 vp, s. 7).\nPerustuslakivaliokunta painottaa edelleen, että yksityiselämän ja henkilötietojen suojalla ei ole etusijaa muihin perusoikeuksiin nähden (ks. PeVL 14/2018 vp, s. 8). Arvioinnissa on kyse kahden tai useamman perusoikeussäännöksen yhteensovittamisesta ja punninnasta (ks. esim. PeVL 54/2014 vp, s. 2/II, PeVL 10/2014 vp, s. 4/II). Valiokunta on korostanut erityisesti asiakirjajulkisuuden ja henkilötietojen suojan välistä tasapainoa (PeVL 22/2008 vp, s. 4/I).\nPerustuslakivaliokunnalla ei ole huomauttamista nyt arvioitavien lakiehdotusten perusratkaisuista. Lain soveltamisalan laajennus kansallisen turvallisuuden ylläpitämiseen täyttää henkilötietojen turvaamista koskevan perustuslaillisen velvoitteen myös tältä osin. Hallituksen esitykseen sisältyvässä lakiehdotuksessa on asianmukaiset ja yksityiskohtaiset säännökset henkilötietojen käsittelyn yleisistä edellytyksistä ja periaatteista, rekisteröidyn oikeuksista, valvonnasta ja esimerkiksi tietoturvasta. Valiokunta kiinnittää kuitenkin huomiota eräisiin säännösehdotuksiin.\nHallituksen esityksen mukaisten lakiehdotusten arvioinnissa merkityksellistä on myös niiden organisatorinen soveltamisala. Toisin kuin sekä julkiselle että yksityiselle sektorille soveltuva EU:n yleinen tietosuoja-asetus ja sitä täydentävä kansallinen tietosuojalaki, on nyt arvioitava ehdotus laiksi henkilötietojen käsittelystä rikosasioissa ja kansallisen turvallisuuden ylläpitämisen yhteydessä lähtökohtaisesti organisatoriselta soveltamisalaltaan viranomaisiin rajautuva (HE, s. 19). Perustuslain 2 §:n 3 momentin mukaan julkisen vallan käytön tulee perustua lakiin. Kaikessa julkisessa toiminnassa on noudatettava tarkoin lakia.\nHallituksen esityksen 1. lakiehdotuksen 48 §:ssä säädetään tietosuojavaltuutetun mahdollisuudesta tehdä tarkastuksia ehdotetun lain noudattamisen valvomiseksi. Tarkastuksen saisi toimittaa pysyväisluonteiseen asumiseen käytettävissä tiloissa vain, jos se on välttämätöntä tarkastuksen kohteena olevien seikkojen selvittämiseksi ja on olemassa perusteltu ja yksilöity syy epäillä henkilötietojen käsittelyä koskevia säännöksiä rikotun tai rikottavan tavalla, josta voi olla seuraamuksena rikoslaissa säädetty rangaistus.\nJokaisen kotirauha on perustuslain 10 §:n 1 momentin mukaan turvattu. Lailla voidaan perustuslain 10 §:n 3 momentin nojalla säätää perusoikeuksien turvaamiseksi tai rikosten selvittämiseksi välttämättömistä kotirauhan piiriin ulottuvista toimenpiteistä. Perustuslakivaliokunta on käytännössään katsonut kotirauhan piiriin ulottuvan toimen olevan hyväksyttävä "rikosten selvittämiseksi", jos toimi sidotaan siihen, että on olemassa konkreettinen ja yksilöity syy epäillä lakia rikotun tai rikottavan. Sääntelyn oikeasuhtaisuuden näkökulmasta valiokunnan lähtökohtana on ollut, ettei kotirauhan suojaan tule puuttua enimmillään sakolla rangaistavien, moitittavuudeltaan vähäisten rikkomusten selvittämiseksi. Valiokunta on toisaalta pitänyt kotirauhan piiriin ulottuvaa tarkastusta julkisista varoista myönnettyjen tukien ja avustusten asianmukaisen käytön valvomiseksi hyväksyttävänä sellaisiakin rangaistavaksi säädettyjä rikkomuksia koskevien perusteltujen epäilyjen johdosta, joista voi enimmillään seurata sakkorangaistus. Tarkastusoikeus on tavallisella lailla voitu kytkeä myös rangaistusluonteisella maksulla sanktioituun käyttäytymiseen (ks. kokoavasti PeVL 2/2017 vp).\nHallituksen esityksen säätämisjärjestysperusteluissa viitataan siihen, että tarkastusta koskevat säännösehdotukset on perustuslakivaliokunnan edellyttämällä tavalla sidottu välttämättömyysedellytykseen sekä perusteltuun ja yksilöityyn epäilyyn rikoslaissa rangaistavaksi säädetystä menettelystä, minkä lisäksi tarkastus voi käytännössä tulla kyseeseen vain sellaisten rikoslaissa rangaistavaksi säädettyjen tekojen selvittämiseksi, joihin viitataan ehdotetun yleislain 60 §:ssä (HE, s. 77).\nToimivaltuus on asianmukaisesti sidottu välttämättömyyteen. Perustuslakivaliokunta kiinnittää kuitenkin huomiota siihen, että 1. lakiehdotuksen 60 §:ssä viitataan myös yksin sakkouhkaisiin rikoksiin (ks. esim. RL 38:2). Ehdotettu kotirauhan suojan piiriin ulottuva tarkastustoimivalta olisi siten mahdollinen jo verraten lievien laiminlyöntien ja rikkeiden johdosta, joten sitä voidaan perustuslakivaliokunnan mielestä pitää oikeasuhtaisuuden kannalta lähtökohtaisesti ainakin jossain määrin ongelmallisena. Valiokunta on kuitenkin antanut merkitystä EU-oikeuteen perustuvan valvonnan kohteena olevan toiminnan tapahtumiselle usein kotirauhan piiriin kuuluvissa tiloissa, mikä on puoltanut tarkastustoimivallan tehokkuuden turvaamiseksi tarkastusten ulottamista myös kotirauhan piiriin (PeVL 2/2017 vp, s. 3). Valiokunnan käsityksen mukaan asetelma on kuitenkin nyt toisenlainen, sillä ehdotettavan sääntelyn soveltamisala kiinnittyy lähtökohtaisesti toimivaltaisten viranomaisten suorittamaan henkilötietojen käsittelyyn. Hallintovaliokunnan on syytä tarkkaan selvittää kotirauhan piiriin ulottuvien toimenpiteiden tarpeellisuus.\nSäännösehdotuksen yksityiskohtaisissa perusteluissa viitataan siihen, että säännöksellä toimeenpannaan poliisidirektiivin 47 artiklan 1 ja 4 kohdassa edellytetty. Viitatun artiklan mukaan kunkin jäsenvaltion on säädettävä laissa, että sen valvontaviranomaisella on tehokkaat tutkintavaltuudet. Näihin valtuuksiin on sisällyttävä vähintään valtuudet saada rekisterinpitäjältä ja henkilötietojen käsittelijältä pääsy kaikkiin käsiteltävänä oleviin henkilötietoihin ja kaikkiin tietoihin, jotka ovat tarpeen valvontaviranomaisen tehtävien suorittamisessa. Hallituksen esityksessä ei tarkemmin selosteta, minkälainen kansallinen liikkumavara kansallisella lainsäätäjällä on käytössä.\nPerustuslailla turvatun kotirauhan suojaan puuttuminen ehdotetun kaltaisten, moitittavuudeltaan vähäisten rikkomusten selvittämiseksi ei valiokunnan mielestä täytä vaatimusta perusoikeusrajoituksen oikeasuhtaisuudesta. Mahdollisuus toimittaa tarkastus kotirauhan piirissä ei tällaisessa tapauksessa ole painavan tarpeen vaatima. Vähäisten rikkomusten selvittämisessä tulee käyttää perusoikeuksien suojaan vähemmän puuttuvia muita keinoja (ks. myös PeVL 37/2010 vp, s. 5/II, PeVL 40/2002 vp, s. 2/II, PeVL 26/2001 vp, s. 5/I). Mikäli kotirauhan piiriin ulottuva tarkastustoimivaltuus ei ole kaikilta osin direktiivin edellyttämä, on toimivaltuuden käyttö sidottava perustuslakivaliokunnan käytännön edellyttämällä tavalla vankeusuhkaisiin rikoslain säännöksiin, minkä muutoksen tekeminen on silloin edellytyksenä sille, että 1. lakiehdotus voidaan käsitellä tavallisen lain säätämisjärjestyksessä.\nHallituksen esityksen 1. lakiehdotuksen 26 §:n mukaan rekisterinpitäjän on ilmoitettava rekisteröidylle kirjallisella todistuksella kieltäytymisestä ja sen perusteista, jos rekisterinpitäjä ei hyväksy rekisteröidyn vaatimusta henkilötietojen oikaisemisesta, täydentämisestä, poistamisesta tai niiden käsittelyn rajoittamisesta. Perustuslakivaliokunnan käsityksen mukaan viranomaisen asianosaisen vaatimuksen hylkäämisestä laatima todistus muodostanee hallintolain tarkoittaman hallintopäätöksen. Hallintovaliokunnan on syytä täsmentää sääntelyä, mikäli tarkoituksena on, että asiassa ei tehdä valituskelpoista hallintopäätöstä.\nHallituksen esityksen 1. lakiehdotuksen 61 §:ssä säädetään vaitiolovelvollisuudesta. Säännöksen mukaan henkilötietojen käsittelyyn osallistunut henkilö ei saa oikeudettomasti ilmaista sivulliselle näin tietoonsa saamiaan henkilötietoja eikä käyttää niitä omaksi tai toisen hyödyksi tai toisen vahingoksi. Säännösehdotuksen perusteluissa viitataan siihen, että sisällöllisesti vastaavan kaltainen vaitiolovelvollisuussäännös sisältyy nykyisen henkilötietolain 33 §:ään. Voimassaolevan säännöksen mukaan se, joka henkilötietojen käsittelyyn liittyviä toimenpiteitä suorittaessaan on saanut tietää jotakin toisen henkilön ominaisuuksista, henkilökohtaisista oloista tai taloudellisesta asemasta, ei saa henkilötietolain vastaisesti sivulliselle ilmaista näin saamiaan tietoja. Henkilötietolaki on säädetty perustuslakivaliokunnan myötävaikutuksella (PeVL 25/1998 vp). Vastaava pykälä sisältyy myös ehdotettuun tietosuojalakiin (HE 9/2018 vp). Mainittujen säännösten organisatorinen soveltamisala ei kuitenkaan lähtökohtaisesti rajoitu viranomaistoimintaan.\nLakiehdotuksen 2 §:n 2 momentin mukaan oikeuteen saada tieto ja muuhun henkilötietojen luovuttamiseen viranomaisen henkilörekisteristä sovelletaan, mitä viranomaisten toiminnan julkisuudesta säädetään. Perustuslakivaliokunta on pitänyt 2 §:n mukaista sääntelyratkaisua perusteltuna perustuslain 12 §:n 2 momentin näkökulmasta (PeVL 14/2018 vp, s. 15—16). Koska nyt arvioitavana olevan lain organisatoriseen soveltamisalaan kuuluu lähtökohtaisesti lähinnä viranomaisten toiminnan julkisuudesta annetun lain (julkisuuslaki) 4 §:ssä mainittuja viranomaisia, pitää perustuslakivaliokunta 61 §:ssä ilmaistua vaitiolovelvollisuuden pääsääntöä valtiosääntöisesti ongelmallisena. Säännösehdotus voisi käytännössä johtaa siihen, että kaikki lain soveltamisalaan kuuluva henkilötietojen käsittely ja siinä käsitellyt tiedot olisivat 2 §:n 2 momentista huolimatta vaitiolovelvollisuuden piirissä. Valiokunta kiinnittää huomiota myös siihen, että perusteluissa viitatuissa henkilötietolain ja tietosuojalakiehdotuksen säännöksissä vaitiolovelvollisuus on, toisin kuin nyt ehdotettavassa säännöksessä, sidottu asiallisiin edellytyksiin, esimerkiksi julkisuuslaissakin salassapitoperusteena mainittuun liikesalaisuuteen (ks. myös PeVL 25/2010 vp, s. 3/II). Perustuslain 12 §:n 2 momentin mukaan viranomaisen hallussa olevat asiakirjat ja muut tallenteet ovat julkisia, jollei niiden julkisuutta ole välttämättömien syiden vuoksi lailla erikseen rajoitettu. Jokaisella on oikeus saada tieto julkisesta asiakirjasta ja tallenteesta. Henkilötiedot eivät ole julkisuuslain mukaan lähtökohtaisesti salassapidettäviä, eikä esityksellä ole sen säätämisjärjestysperusteluiden mukaan tarkoitus muuttaa julkisuuslainsäädännön ja henkilötietojen suojaa koskevan lainsäädännön keskinäissuhdetta nykyisestä (HE, s. 77).\nPerustuslakivaliokunnan mielestä sääntelyä on täsmennettävä sille esitetyn tarkoituksen mukaiseksi siten, että siitä käy selkeästi ilmi vaitiolovelvollisuuden suhde lakiehdotuksen 2 §:ssä viitattuun julkisuusperiaatetta toteuttavaan sääntelyyn. Tällaisen täsmennyksen tekeminen on edellytyksenä sille, että 1. lakiehdotus voidaan käsitellä tavallisen lain säätämisjärjestyksessä.\nettä lakiehdotukset voidaan käsitellä tavallisen lain säätämisjärjestyksessä, 1. lakiehdotus kuitenkin vain, mikäli valiokunnan sen 48 ja 61 §:stä tekemät valtiosääntöoikeudelliset huomautukset otetaan asianmukaisesti huomioon.


Brian Turner's Ghosts of War - Osuva\nBrian Turner's Ghosts of War\nKoivisto, Johanna (2020-08-17)\nTämä pro gradu –tutkielma käsittelee sodan haamuja, traumaattista kummittelua ja sodan kokemuksista paranemista Brian Turnerin Irakin sotaa kuvailevissa runoissa ja omaelämäkerrassa. Aineistona käytettiin Turnerin runokokoelmia Here, Bullet ja Phantom Noise sekä omaelämäkertaa My Life as a Foreign Country. Tutkimukseen valittiin kuusi runoa kokoelmasta Here, Bullet, kahdeksan runoa kokoelmasta Phantom Noise, sekä kohtia omaelämäkerrasta. Lisäksi aihetta syvennettiin muiden runojen ja omaelämäkerran osien myötä. Teoriapohjana käytettiin traumakirjallisuuden teorioita sekä sotarunouteen ja sotiin liittyvää tutkimusta.\nTutkimuksessa selvisi, että Brian Turnerin teksteissä haamuja oli useita erilaisia. Runoissa ja omaelämäkerrassa esiintyi haamuina niin amerikkalaisia sotilaita kuin irakilaisia, abstraktina haamuna kauneus, sekä materiaalisena haamuna ajoneuvo. Kertoja esiintyy itse haamuna useissa eri teksteissä. Teksteissä esiintyy myös ylisukupolvista sodan kummittelua. Kokoelman Here, Bullet runot kertovat sodan aikaisista haamuista, ja kokoelman Phantom Noise runot sodan jälkeisestä kummittelusta.\nHaamut ympäröivät Turneria niin Irakissa kuin kotiin palattuaankin, niin öisin kuin päivisin, kotona kuin kaupassa asioidessa. Turner ei näe itseään sankarina, mutta ei myöskään demonisoi vihollista. Turnerin oma perhehistoria näyttelee suurta osaa Turnerin sotatarinassa. Turner elää toistaen sodan traumoja ja niistä selviäminen on vuosien prosessi. Paranemisen prosessia auttoivat myötätuntoiset läheiset, erityisesti Turnerin vaimo, ja esimerkiksi luonto. Kirjoittaminen on myös voinut toimia apuna. Turnerin tekstit auttavat lukijaa ymmärtämään paremmin millaista on elää sodan muistojen kanssa.


Vetinen marraskuu on muuttanut nopeasti vesitilannetta Lounais-Suomen pinta- ja pohjavesissä\nRauma ja alue · 29.11.2019 klo 14:27\nVajaa kuukausi sitten marraskuun alussa Lounais-Suomen vesistöissä oltiin vielä normaalia kuivemmassa tilanteessa, kun sitä edeltävät syyssateet olivat menneet lähinnä vajaiden maavesivarastojen täyttämiseen.\nSen jälkeen märkään maahaan tulleet lähes 100 millimetriä vesisadetta ovat päätyneet tehokkaasti vesistöihin, mikä on nostanut virtaamia ja vedenkorkeuksia reippaasti.\nViime päivien 30-40 millin sademäärä on nostamassa virtaamat monin paikoin keskimääräisten vuotuisten tulvahuippujen tuntumaan ja tämän syksyn ennätyslukemiin.\nTilannetta jatkossa helpottaa se, että ilma on nyt pakastumassa ja vesisateet loppumassa ainakin lähipäiviksi, mikä pienentää maastosta tulevaa valuntaa.\nLounais-Suomen merkittävimmässä vesistössä Kokemäenjoella, jossa tulvariskit ovat suurimmat, on tilanne koko vesistöalueella muuttunut nopeasti viime viikkojen aikana. Pitkään normaalia alempana olleet vesistön yläosan järvet ovat nousseet nopeasti marraskuun sateiden seurauksena ja säännösteltyjen järvien juoksutuksia on suurennettu reippaasti.\nJos alkutalven sääolosuhteet jatkuvat lähipäivien pakkasjakson jälkeen leutoina ja vetisinä, Kokemäenjoen talviset hyydetulvariskit kasvavat.\nViime aikaiset syyssateet ovat kasvattaneet pohjavesivarastoja ja pinnankorkeudet ovat kääntyneet nousuun. Lounais-Suomessa ollaan lähellä keskimääräistä tilannetta pitkään jatkuneen kuivuuden jälkeen.\nPohjavesivarastot täydentyvät siihen saakka, kunnes maa routaantuu.\nSateet ovat huuhtoneet maalta vesistöihin runsaasti ravinteita.


Opposition ja hallituksen tulee kunnioittaa toisiaan — Järjen käyttö on sallittua\nJokainen hallitus siis tekee monenlaisia päätöksiä. Ei ole eikä tule hallitusta, joka ei tekisi myös huonoja päätöksiä, ja yhtälailla ei ole eikä tule hallitusta joka tekisi pelkästään huonoja päätöksiä. Vastoin yleistä käsitystä, ei myöskään opposition puolella kuvitella, että kaikki hallituksen toimet olisivat pahasta. Mutta aina löytyy myös aitoja kritiikin aiheita.\nOlisikin tärkeää purkaa vastakkainasettelua ja vihollisuuksia ja keskittyä ainakin jonkin verran enemmän hyvien päätösten tekemiseen. Ja tämä toimii parhaiten järkevöittämällä retoriikkaa ja ennen kaikkea kuuntelemalla aidosti sitä mitä vastapuoli puhuu. Jos vaikka pääministeri tai oppositiopuolueen johto näkee vain vääristynyttä tulkintaa vastapuolen sanoista, ei vuoropuhelua pääse syntymään eikä kaikkia päätöksentekoon liittyviä virheitä pystytä korjaamaan.\nNykyinen hallitus on tehnyt hyvinkin oman osansa virheistä, ehkäpä enemmänkin, mutta on täysin turhaa tuomita kaikkia sen tekoja, kaikkia sen päätöksiä huonoiksi. Joukkoon mahtuu kaikenlaista, on hyviä ja järkeviä päätöksiä, on kiistanalaisia päätöksiä ja ikävä kyllä on täysin kestämättömällä pohjalla olevia päätöksiä.\nHyvien päätösten kategoriaan löytyisi varmasti paljon kaikenlaista. Tällaisia ovat esimerkiksi tiedustelulaki (kiireellisyys on ehkä tarpeetonta) sekä tänään ilmoitettu sähköisten julkaisujen ALV:n alennus. Ensimmäinen paikkaa lainsäädännön aukkoja ja toinen poistaa eri julkaisutapojen verotuskohteluun liittyvät erot. Mielekkäitä muutoksia. Ja hallituksen päätöksiä läpikäymällä näitä löytyisi varmasti paljon lisääkin.\nKiistanalaisista laeista voidaan nostaa esimerkiksi tämä irtisanomissuojan heikentäminen pienissä yrityksissä. Siinä yritetään korjata oikeaa ongelmaa, eli pienyrityksiä vaivaavaa riskiä virherekrytoinnista – joka pahimmillaan merkitsee yritysten kaatumista. Tavoite on siis järkevä. Mutta keinosta voidaan olla montaa mieltä. Voidaan kyseenalaistaa se, että tehdään eri säännöt työntekijöille ja yrityksille täysin riippuen yrityksen koosta. Mitä se merkitsee kilpailun kannalta, tai mitä se merkitsee työntekijän kannalta? Käykö esimerkiksi niin, että pienten yritysten olisi jatkossa vaikeampi saada päteviä työntekijöitä suuremman irtisanomisriskin takia? Eli todellisuudessa lain vaikutus saattaa olla jopa vastakkainen kuin sen tarkoitus.\nNiistä huonoista päätöksistä esimerkkinä käykööt rajut koulutusleikkaukset. Suomen menestyminen nyt ja jatkossa on täysin riippuvainen suomalaisten osaamisesta. Ja nämä päätökset ovat olleet luonteeltaan sellaisia, että opetus on paikoin selkeästi heikentynyt. Toisin sanoen, leikkaukset ovat leikanneet myös suomalaisten tulevaa kilpailukykyä. Ja nämäkin säästöt olisi voitu korvata vaikkapa ympäristölle haitallisten tukien leikkaamisella.\nOppositio ei siis pääsääntöisesti vastusta periaatteessa hallitusten esityksiä, miltei aina takana on näkemys, että esitetty päätös on aidosti huono, aidosti sellainen ettei sitä pitäisi tehdä. Osin siksi, että opposition ja hallituksen arvot ovat kaukana toisistaan, mutta osin sen takia, että esitetty asia on heikosti valmisteltu ja huonosti harkittu. Ei ole kiusantekoa varoittaa virheestä ja pyrkiä estämään sen tekemistä. Tämän takia olisikin tärkeää, että hallitus kuuntelisi oppositiota, sen huolia ja sen näkemyksiä ja pohtisi, että onko kritiikissä sittenkin perää, onko tekeillä huono päätös. Onkin vaarallista, jos hallituksen suhtautuminen oppositioon on liian asenteellinen, sillä ihannetilanteessa oppositio toimii takaisinkytkentänä, joka sekä estää virheiden tekemistä että osoittaa korjaamista tarvitsevia päätöksiä.\nJuha Kuikka 2.10.2018 13:41\nTämä hallitus on tehnyt joitakin kiitettäviä päätöksiä alueilla, joilla Suomessa ei olla totuttu viemään läpi uudistuksia niin nopeasti ja tehokkaasti.\n-kauppojen aukioloaikojen vapauttaminen\n-alkoholilakiuudistus (tosin riittämätön vaikka oikeansuuntainen)\n-vapaaehtoinen varhennettu osittainen vanhuuseläke\n-yhden luukun periaate TE-tuessa ja toimeentulotuessa\nMarko Kivelä 2.10.2018 13:51\nItse nostaisin pari noista keskustelua vaativien listalle.\n- aukioloajat on ongelmallinen siksi, että siltä vietiin pienten liikkeiden kilpailuetu suuriin marketteihin. Tämä luultavasti näkyy pienten kauppojen tilanteen heikkenemisenä, konkursseina ja lähipalveluiden heikkenemisenä.\n- taksilakiuudistus on saanut aika paljon kritiikkiä ja joitain väärinkäytöksiä on esiintynyt. Aika näyttää millaiseksi tilanne kehittyy.\nMyös yhden luukun periaatteessa on tietääkseni ongelmia, mutta ne ehkä saadaan kuntoon resurssoinnin parantamisella.\nJuha Kuikka 2.10.2018 15:35\nSaavathan ne pikkukaupatkin pitää oviaan auki sen kuin lystäävät ja jos asiakkaat mieluummin menevät suuriin marketteihin, niin se on jaloillaan äänestämistä sitten. Luulisin kuitenkin, että nimenomaan pikkukaupoista ihmiset saattavat myöhällä kipaista jotain hakemassa "ohimennen".\nEi ihmisiä pidä sääntelyllä suojata seurauksilta, jotka he itse vapauden vallitessa aiheuttavat. Vapaudessa maailma muuttuu sen näköiseksi kuin ihmiset haluavat. Luulisi pikemminkin, että tämä olisi Kallion viherhipstereille ilman muuta mieluisa säädöksen purku.\nPeriaatteessa sama koskee taksielinkeinon vapauttamista myös. Ennen kyseisen lain säätämistä oli vuosikausia itketty säätelyä ja sen aiheuttamaa hintatasoa. Kehuttiin Tallinnaa ...\nMarko Kivelä 2.10.2018 15:52 Vastaus kommenttiin #5\nTilanne oli ennen muutosta sellainen että pikkukaupat saivat pitää ovia auki pidempään, mutta muutoksen myötä heiltä katosi tämä kilpailuetu kun sama suotiin isommillekin kaupoille.\nEn sinällään ole kallion hipstereistä huolissani, heillä on jatkossakin valinnanvaraa, enemmänkin huoli on vaikkapa "kouvolalaisen" lähiön vanhukset joilta lähtee ainoa lähikauppa sen lopetettua kannattamattomana. Tällaisissa uudistuksissa ei koskaan ole kyse pelkästään kuluttamisesta tai vapaudesta, kyse on myös vaikkapa rollaattorilla kulkevan ihmisen mahdollisuuksista käydä kaupassa, siitä että monia vähävaraisia pakotetaan hankkimaan auto kun ei muuten pärjää yms. Ja myös kaupunkirakenteesta. Jos katsoo pelkkiä vapauksia, ei kokonaisvaikutus selviä, ja se kokonaisvaikutus on se mihin päätöksenteko pitää nojautua, ei muutoksen yksittäinen puoli.\nJuho Joensuu 2.10.2018 13:56\nJuuri eilen puolustin vihreitä heihin liitettyä vihervasemmistolaista leimaa vastaan. Eikä minun mielestäni voi sanoa, että vihreät olisivat suomalaista, kristillistä yhteiskuntaa kumoamassa. Vaikka varmaan osa esittää varsin rankkaakin uskontokritiikkiä.\nMenin jopa niin pitkälle, että väitin vihreiden olevan lähimpänä keskustaa, joten keskusta ainakin osin kamppailee ihan samoista äänestäjistä kuin vihreät.\nSiitä huolimatta en pitänyt Ville Niinistön hieman pekkarismaisesta räksyttävästä tyylistä. Asetin toiveita Touko Aaltoon mutta ainakin hieman hän on niitä pettänyt. Toistaiseksi pidän Maria Ohisalosta ja Hanna Halmeenpäästä erityisesti. Molemmilla luulen olevan edellytyksiä rakentavaan yhteistyöhön.\n(SDP:n oppositiopolitiikka on paljon enemmän vanhan suuruuden kaipuuta...)\n"Voidaan kyseenalaistaa se, että tehdään eri säännöt työntekijöille ja yrityksille täysin riippuen yrityksen koosta."\nOnhan niitä eri sääntöjä nytkin. Työsuojelutoimikunta pitää perustaa vähintään 20 työntekijän yrityksiin. Työsuojeluvaltuutettu (ja varavaltuutetut) on valittava, jos työpaikalla työskentelee säännöllisesti vähintään 10 työntekijää. Saa valita pienemmissäkin. Itse olen ollut työsuojeluvaltuutettuna noin 5 työntekijän työpaikalla.\nMutta joo. Media ja some palkitsevat kärjekkäitä esiintyjiä. Lopulta sitten maltillinenkin henkilö hermostuu. Joten kyllä ne kunnioituksen rippeet tuhotaan ihan itse. Silloin myös vain itse voi aloittaa sen kunnioituksen rakentamisen.\nMarko Kivelä 2.10.2018 14:09\nKiitoksia kommentista. Tällä hetkellä ehkä keskeisin tapa käsitellä muita kuin omaa puoluetta näyttää olevan erilaisten leimojen heittely - aika lailla puoluekannasta riippumatta. Osin leimat sattavat olla ainakin jossain määrin osuvia, ja osin ne ovat pelkkää vääristelyä ja ennakkoluulojen juhlaa.\nTässä kannattaa muistaa, että poliitikon toiminta ei vielä yksin luo käsityksiä vaan tarvitaan vielä yleisön tulkinta, ja se merkitsee yleensä sitä, että se mikä on yksille hyvää toimintaa on toisille ärsyttävää räksytystä, jopa siinäkin tapauksessa, että toisille suotaisiin paljon pahempaakin.\nYksityiskohtiin. En ole vakuuttunut että eri sääntöjen viidakkoa kannattaa laajentaa - monimutkaisuus ei yleensä ole tuontyyppisissä asioissa hyve, mutta tuo on toki yksityiskohta.\nJuho Joensuu 3.10.2018 07:20\nOlet oikeassa tuossa, että sääntöjen viidakkoa kannattaisi pikemminkin purkaa kuin laajentaa. Otinkin tuon enemmän esimerkkinä siitä, että hyvin harvoin asiat ovat joko tai.


Poliisi takavarikoi häirikkökoiria Vantaalla\nPoliisi takavarikoi häirikkökoiria\nTorstai 6.9.2007 klo 15.08\nPoliisi on takavarikoinut kaksi hyökkäilyistä epäiltyä koiraa Vantaan Korsossa. Toinen etelävenäjänpaimenkoirista lopetetaan omistajan luvalla perjantaina.\nRikoskomisario Rauno Jämsän mukaan koirista on tehty kesän aikana kuusi rikosilmoitusta. Niissä on sanottu koirien hyökkäilleen ihmisten ja toisten koirien kimppuun. Koirat ovat joissain tapauksissa päässeet puraisemaan ohikulkijoita reiteen.\nJämsän mukaan koirat takavarikoitiin tiistaina ja omistajaa on kuulusteltu sen jälkeen. Omistaja on sanonut kuulustelussa, että vain toinen takavarikoiduista lemmikeistä käyttäytyi "jossain määrin ennalta-arvaamattomasti". Paimenkoiria pidetään löytöeläinkodissa.\nPoliisi tutkii tapausta vammantuottamuksina ja eläimen vartioimatta jättämisinä. Juttu siirtyy ensi viikolla syyttäjälle syyteharkintaan.


Kohurokkari Archie Cruz yhdistettiin suomalaiseen pornotähti-Sandraan - kommentoi salasuhdettaan Seiskalle: "Keskityn vain itseeni!" | Seiska\nKohurokkari Archie Cruz yhdistettiin suomalaiseen pornotähti-Sandraan - kommentoi salasuhdettaan Seiskalle: "Keskityn vain itseeni!"\nUutiset | 15.06.2020 10:09\nKotimaisesta Santa Cruz -yhtyeestä tuttu Arttu "Archie Cruz" Kuosmanen on pyörinyt viime viikkoina ahkerasti otsikoissa. Kohumylly alkoi jauhaa toukokuussa, kun 28-vuotiaan kohurokkarin kerrottiin pistäneen kalifornialaisen ex-kihlattunsa kämpän säpäleiksi ja paenneen sitten Suomeen. Myöhemmin Arttu tunnusti Seiskalle hölmöilynsä ja kertoi hakeutuneensa vieroitushoitoon.\nSavonlinnalaislähtöisen kitarasankarin ex-jenkkirakas Katelyn Cannella on malli, jonka ansioluettelosta löytyy roisiakin materiaalia. Katelynin ja Artun on myös kerrottu puuhailleen pornoa yhdessä.\nJynkkylinja on jatkunut myös kotimaan kamaralla. Viime viikolla ilmestynyt Seiska kertoi Artun viettäneen yhteisiä öitä tulikuuman kaunottaren kanssa. Selvityksemme mukaan kyseinen kaunotar on Sandra Bay -taiteilijanimellä tunnettu supisuomalainen pornotähti.\nLue myös: Kesäkiima otti kohurokkarin valtaansa! Suomalainen aikuisviihdetähti Sandra Bay yhteisistä öistä Archie Cruzin kanssa: ”Meillä hommat natsasivat!”\n28-vuotias Sandra kertoo tutustuneensa Arttuun aikoinaan helsinkiläisessä baarissa. – En kyllä yhtään osaa sanoa, mihin hän kiinnitti katseensa minussa!\nArttu: "No tota... Ööh..."\nSeiska tavoitti Arttun, joka ei suoraan myönnä muttei myöskään kiellä salasuhdettaan Sandraan.\nMoi, Arttu! Tietojemme mukaan olet viettänyt yhteisiä öitä suomalaispornotähti Sandra Bayn kanssa. Miten kommentoit?\n– No tota… Sen voin sanoa, etten kyllä ainakaan tapaile ketään tällä hetkellä. Enempää en osaa kommentoida tähän, hän rykäisee.\nLue myös: Kuumat kuvat tyrmäävästä kaunottaresta! Kohurokkari Archie Cruzin kanssa kiihkeitä öitä viettänyt Sandra Bay: Emme ole kuvanneet pornoa yhdessä!\nMiten kuvailisit suhdettanne?\n– Ööh, en tiedä. Just nyt ei ole mitään juttua kenenkään kanssa. Tällä hetkellä olen vain täällä mökillä tekemässä biisejä ja keskittymässä itseeni, Arttu kuittaa kohteliaasti.\nKuvat:Seiskan arkisto ja Sandran albumi\nArchie CruzSandra Bay\nMyrskyisästi nakumallista eronnut Archie Cruz palasi someen kunnon avautumisella - kävi vieroituksessa erokohun jälkeen: "Olen edistynyt valtavasti itseni kanssa!"Myrskyisästi nakumallista eronnut Archie Cruz palasi someen kunnon avautumisella...\nBändäreistä ei ole vaimoksi! Eronnut suomalaisrokkari Archie Cruz: ”Haluan seksikkään naisen!”Bändäreistä ei ole vaimoksi! Eronnut suomalaisrokkari Archie Cruz: ”Haluan seksi...


Hanki lisää tilaa kotiisi | Vuokraa pienvarasto | Pelican\nHanki lisää tilaa kotiisi\nOvatko kaikki kotisi säilytystilat täynnä huonekaluja, vaatteita ja pikkutavaroita? Meiltä saat lisää säilytystilaa. Tarjoamme erikokoisia säilytystiloja, jotta voit tehdä lisää tilaa kotiisi.\nHanki lämmin vaatehuone\nTalvivaatteet vievät paljon tilaa. Talvisaappaiden, ulkovaatteiden ja talviurheiluvarusteiden säilyttäminen onkin usein hankalaa. Me voimme auttaa. Tarjoamme pieniä, lämmitettyjä säilytystiloja, jotka sopivat erittäin hyvin esimerkiksi vaatteiden ja kenkien säilytykseen. Voit pystyttää varastoon vaikka oman vaaterekin, ja saat näin itsellesi oman walk-in closetin. Anna meidän auttaa sinua vaatekomeron järjestämisessä.\nSäilytä muistoja turvallisesti\nPerintökalleuksilla on usein paljon tunnearvoa. Joskus niille voi kuitenkin olla vaikea löytää tilaa kotoa. Meillä voit säilyttää niitä turvallisesti niin lyhyen kuin pidemmänkin ajan. Kaikissa toimipisteissämme on ympärivuorokautinen videovalvonta. Säilytystilamme ovat aina puhtaita ja kuivia, ja saat oman avaimen varastotilaasi. Perintökalleuksien säilyttäminen ei ole koskaan ollut näin helppoa.\nLöydä sopiva säilytystila\nTarvitsetko lisää kellaritilaa?\nTämä on monille tuttu tilanne: kellari tai autotalli on täyttynyt tavaroista, joita säilytetään myöhempää käyttöä varten. Varastotiloissamme voit säilyttää esimerkiksi lastentarvikkeita tai leluja, kunnes niille on taas käyttöä. Voit aina vaihtaa varastotilan kokoa sen mukaan, paljonko tilaa tarvitset. Tee tilaa niille tavaroille, joita käytät juuri nyt, ja varastoi loput tulevaa tarvetta varten.


Joulumassut, syyskuun höpinät | Page 13 | Vau.fi keskustelu\nOdottajat - hiljenneet lasketun ajan ryhmät\nLaskettu aika 2009\nLaskettu aika joulukuussa 2009\nJoulumassut, syyskuun höpinät\nKetjun aloittaja Pranametri\nAloituspäivämäärä 1 syys 2009\nFirst Edellinen 13 of 13\n30 syys 2009\nNiin ne vaan viikot kaikilla kasvaa ja h-hetki lähenee..hurjan jännää...\nTäällä ollaan ihan pökkelönä..jalat jäykkänä ja selkä vielä jäykempänä...heräsin taas yksi aamuyö ihan unenpöpperössä ja olin kuulemma huudellut ja etsiskellyt jalkojani [:D] Noh, on ne ainakin toistaiseksi ihan paikoillaan..vaikka joskus sängystä noustessa tuntuu, että ne repeytyvät irti.\nUlkona aivan ihana syyssää..tällaisia mä rakastan...auringon paistetta,mutta silti jo sitä syksyn kirpeyttä. Harmi vaan kun mun kävelylenkit ovat nykyään roskikselle ja takasin.\nEilen käytiin asioilla ja ostettiin samalla vauvakamaa..amme, tumput, ihana nallekorvainen pörröhattu ja pörröpuku..niitä on taas täällä itkua tuherrellen hypistelty.\nÄitiyspakkauksesta ei edelleenkään mitään..vaikka oisko siitä nyt 6viikkoa kun paperit kelaan vei...[:@][:@][:@][&o]\nAmppu ja hoopoliko olivat joutuneet kotihoitoon..paljon jaksamisia ja hyviä vointeja molemmille!\nPaulamaijalle tervetuloa sydämellisesti joukkoomme...mistäs päin sitä kirjoitellaan?\nNinoskalle kovasti parantavia mietteitä täältä suunnalta. Ja vispipuurosta on tullut myös minun suurinta herkkua..eilen juuri tein taas täydentävän satsin jääkaappiin..voisin syödä sitä monta lautasellista päivässä. NAM[:)] Ja omenapiirakkaa tekis niin mieli..kukahan sellaisen jaksais mulle vääntää..\nNyt täytyy mennä syömään paahtoleipää appelsiinimarmeladilla ja teetä kyytipojaksi..(kyllä mä terveellisiäkin juttuja syön[:D])\nVoikaahan kaikki hyvin ja muistetaanhan ottaa jo rauhallisesti näillä viikoilla!\nOlin lähdössä aamulla neuvolaan kun sieltä joku täti soitti ja perui aikani, terkkari vissiin sairaana. No mitäpäs sinne turhia meniskään, oonhan jo 2 kertaa raskauden aikana terkkarilla käyny[:D] Ottaa kyllä päähän tuo touhu, mutta onneksi täältä saa tukea kun sieltä ei saa!!!\nSikainfluenssasta sen verran että tämä sikainfluenssahan poikkeaa aika paljon tavan influenssasta (ei oireiltaan) sillä tavalla että tämä tauti on nimenomaan rankka nuorile aikuisille kun taas tavallinen influenssa vanhuksille. SannaKoo taisit puhua siitä että jos influenssarokotteen ottaa kerran niin se jotenkin huonontaa oman elimistön toimintaa, mutta tämä ei kyllä tietojeni mukaan pidä paikkansa. Se pitää että jos tänä vuonna otat influenssarokotteen niin sen teho ei riitä seuraavan vuoden kausi-influenssaan ja tämä taas johtuu siitä että influenssavirus on niin katala että se osaa muuntautua. Rokote tavallista kausi-influenssaa vastaan kehitetään joka vuosi uudelleen edellisen vuoden viruksen mukaan ja toivotaan ettei se oli kovin hirmuisesti muuntautunu, tästä johtuu että rokote ei anna 100 % suojaa koska ei pystytä täysin ennakoimaan tulevan kauden viruksen muotoa. (huom. tarkennan viellä että nyt puhun kausi-influenssasta, näitä sekoitetaan paljon). Sikainfluenssassa oireet ovat hyvin samankaltaiset mutta tosiaan sen riskiryhmät ovat erilaiset kun kausi-influenssassa (nuoret aikuiset, raskaanaolevat, keuhkosairaat). Tällä hetkellähän suomeen epidemia ei ole vielä täysin rantautunut, mutta se voi tulla aika nopeastikkin (toivon ettei 3 viikkoon, kun olen vielä töissä ja viruksiahan apteekissa sitten pyörii aika reippaasti). Raskaanaolevat ei ilmeisesti sairastu helpommin tautiin, mutta oireet ovat rajummat, riski joutua tehohoitoon tai kuolla on n. 4 kertaa suurempi kun tavan tallaajalla (mutta en nyt muista kuinka suuri tuo riski muuten on). Nimenomaan näiden jälkitautien suhteen me ollaan riskissä, niin kun se on jo tullutkin esiin. Rokote ei tietojeni mukaan (ja taisi tuossa sairaanhoitajan sähköpostissakin olla niin) sisällä eläviä viruksia, tämä sikainfluenssahan on nyt vasta median kautta tullut tietoisuuteen mutta kyllä se on ollut olemassa jo useita vuosia (muistan 3 vuotta sitten kun olin eräässä mikrobilääkekoulutuksessa niin infektiolääkäri puhui jo sillon sikainfluenssasta) joten varmasti myös rokotetta on alettu kehittää jo aikaa sitten vähän pienemmässä mittakaavassa. Tässä tämmöstä paatosta, toivottavasti jollekkin jotain apua ja toivottavasti ei ainakaan sekoita ketään tai kenenkään ajatuksia! Itse aioin siis ehdottomasti ottaa rokotteen!\nJa vielä alkoholista sen verran, että tutkimukset joita itse olen lukenut kertovat että alkoholi menee suoraan muuttumattomana äidistä lapseen raskausaikana(istukka ei sitä suodata) ja lapsen maksa oppii hajottamaan alkoholia 3 vuoden iässä, mutta niin kun tässä on tullutkin esille niin ei todennäköisesti haittaa muutamasta annoksesta ole. Kaikki taplaa tyylillään, vai miten se meni...[:D]\nTäällä kärvistellään tajuttomissa pimppaluu- / nivuskivuissa.\nKäveleminen on yhtä tuskaa ja eilen en ilman itkua päässy sohvalta ylös.\nVarmaan jotain tekemistä oli myös sillä et menin suoraan töistä lätkämatsiin jossa kipusin portaita ihan tosissaan.\nKävin eilen rutiinikäynnin neuvolalekurissa ja täytyy sanoa etten kyllä oo ihan tyytyväinen mun lekuriin.\nSe on tosiaan mun omalääkäri, semmonen n.30v nainen jolla hirveesti asiaa mut ei oikeesti mitään "oikeeta asiaa".\nSe unohtelee asioita kokoajan ku niin hirvee vauhti päällä.\nNoh, hemppa mulla oli 136 eli nousussa on vaikka en oo lisärautaakaan ottanu, ihan monivitamiineilla menny [:)]\nKaikki muutkin arvot oli hyvät ja paino noussu 400g viikossa.\nSisätutkimusta se lekuri ei saanu tehtyä, jännitin kuulemma liikaa vaikka tein hengitysharjotuksia.\nNoh, se sitten sormipelillä kokeili niin kohtu kuulemma napakka ja kiinni. Liekö riittää diagnoosiksi????\nSe ei muutenkaan mitenkään kommentoinu mun rajuja kipuja, sanoi vaan että nyt kasvuviikot menossa vauvalla ja\nse tekee nivuset erityisen kipeäksi yleensä.\nToinen joka ärsyttää, se ei saanu sf-mittaa otettua niin että se näyttäis mitää järkevää ja joudun menemään\nSOKERIRASITUKSEN (joo, passitti myös siihen vaikka sokrut oli kesäkuussa kunnossa) jälkeen kokeneelle\nhoitajalle ottaa sf-mitan.\nTekis mieli melkeen yksityiselle puolelle mennä tarkistaa et kaikki kunnossa.\nMitä mieltä ootta naiseni?\nNiin ja sokerirasituksen litkuista.... Ite oon sen nyt kaks kertaa käyny vuoden sisään\n(voi juma, kolmas kerta tulee vielä tälle vuodelle)\nja kummallaki kerralla, eri paikoissa on litkua juotu "kokispullosta" joka sihahtaa auki ku korkin aukasee.\nSe on jopa hyvää, just niinku jotai lidlin limpparia!\nJa sitten itsekeskeisyydestä teihin! [;)]\nmaarinen: voi että oli ihana kuvaus viini-illasta miehen kanssa <3\nTuli oikeen syvä huokaus ja näen koko tilanteen sieluni silmillä! Oot ihan asian ytimessä, just tuota mä kaipaan!!\nnii ja onnea dieetin onnistumisesta! ei muutako tsemppiä jatkoon...\nPaulaMaija: ihanaa, meille kyllä mahtuu aina lisää porukkaa ja mielellään lisää kokemuksia kuullaan!!\ntuosta alkokeskustelusta vielä : siis oon mä käyny kamujen kanssa baarissa ja lähinnä juonu\nalkoholittomia drinkkejä. Nyt en oo viime aikoina käyny, jotenki arastaa ne tuijotukset kun vielä masu kasvanu rajusti.\nOli jännä tilanne ku olin kaupassa masu pystyssä viime viikolla ja mies soitti et "voitko tuoda sikspäkin".\nNo minähän lastasin sen sinne kärryyn ja voi jumalauta sitä ihmisten tuijotusta!!\nOlis tehny mieli laittaa lappu kaulaan et "nää kaljat on mun miehelle".\nToisaalta ihan hyvä että pidetään huolta mutta niih... semmonen yks mummoki oikeen seuras mua et mitä muuta ostan...\nja nyt täytyy sanoa et itse en sortunu pahoihin katseisiin enkä tuijotukseen ravintolassa missä eukko veti viiniä [8|]\nAmppu: mistä tommosia toppeja saa? nettiosotetta kehiin! [:D]\noho mikä romaani taas tuli! Määpä lähen röitä tekemään taas, tai sen mitä kykenen...\nAijoo, täällä oli pakkasta aamulla ja sai ihan tosissaan rapata ikkunoita jäästä [:@]\nOhhoh. Täällähä oli taas tullu hirveesti juttuu. On vähä ollu kans ongelmia kirjautumisen kanssa ni ei oo päässy kirjottelee.\nPieni raekuuro tähä välii.. Jee, talvi tulloo! ja sitä myötä joulukuu [:)]\nMistähä kaikesta olitte nyt taas kerinny kirjottelee.\nIte oon Yhden lasillisen kuoharia juonu juhlan kunniaks siellä omissa häissä. Muute ei kyllä oo tiukkaa tehnykkää.\nRuvennu kyllä jo vähä kaupassa tekee miel ko ukko ottaa kaljan tai kaks ni itekki tekis mieli saunanjälkeiseks jotai ottaa. :/ Kuulukohan tähä vaiheesee ko kaikilla tuntus olevan sama? :D Taitaa muutekii ruveta täs vaihees ikävöimää jo kaikkee mitä pysty/sai ei-isomahasena tekemää/tehä..\nNii ja PaulaMaija tervetulemast, itekkin näitä myöhäisheränneitä :)\nSokerirasiruksessa miulla oli kans kirkasta aika kirpsakanÖllön makusta litkua kannusta.. ei ollu hyvää mutta alas meni. ja muutekaa ei ollu onneks huono olo.\nAmppu saako tiedustella että mistä oot tilannu ne topit? Ite yrittäny semmosia etiskellä mut ei oo oikee tahtonu löytyy..\nSikarokotteesta kahen vaiheilla. Mies sano että Et ota sitä. Ite oon ollu samaa mieltä etten todellakaa taho sitä. Nyt taas miettii uuestaa ko luki sen Dizan jutun. Ota tästä nyt sitte selvää..\n"Meille on kerrottu että lääkefirmat ovat työskennelleet kuumeisesti\nviime huhtikuusta alkaen kehittääkseen rokotteen tuolloin Meksikossa\nlöydettyyn “uuteen” H1N1-virukseen. Voidaan esittää kysymys: Kuinka\nsitten Baxter International teki patenttihakemuksen H1N1-rokotteelle\nPatentti vahvistettiin maaliskuussa 2009, kuukautta ennen viruksen\n“löytymistä” Meksikossa, ja patenttihakemus dokumentoitiin 7 kuukautta\nennen kuin tämä “uusi virus” virallisesti löydettiin?" : http://www.vau.fi/Teemat/Teemakategoriat/Lapsen-terveys/Vaarallinen-H1N1-rokote/\nTuntuu vähä et koko homma on täyttä ******. [:@] Vihastuttaa koko homma..\nOnkoha sitte taas mikä mahollisuus saaha keuhkokuume jos sitä ei enne oo ollu?\nNo mutta. En jaksa kauheesti vaivata päätäni koko asialla. Pesen käet hyvi aina ku käyn jossai enkä isoissa ihmisjoukoissa pyörikkää.\nIlosempaa asiaan. Mies kuuli eilenillalla ekaa kertaa vaavin sydämensykkeen masun päältä [:)] Sitte naputti sormella miu masuu samaa tahtii ja sano "Saat siekii vähä tuntumaa siitä pulssista" [:D] hihhih.. 25krt/10s häne laskelmien mukaa :D Ompa kiva ni hää saa kuunnella aina jos tuntuu ettei pikkune oo liikuskellu pitkää aikaa. Onkos muilla kuunneltu jo sydämensykkeitä?\nSairaalaanlähtökassista meillä enemmä tuo ukko hermoilee että "Pitäs jo pakata että on sit valmiina, laitetaa ees vauvanvaatteet sinne!" Emmie vielä jaksais, en taho et pikkune vielä tuloo ulos ni ei sillo mittää pakkailla :D Voisha sen tietysti pistää valmiiks, mitäpä haittaakaa siitä ois. Mut oottelen kyllä viel enstiistain kontrollikäyntii asti. Sitte voin pakata ko tiietää taas kohdunkaulan tilanne.\nJa sunnuntaina jo 30vko täynnä. Jihuu [:D]\nPikkune potkii kamalasti kaikille hyviä vointeja ja ihania syysiltoja alkoholittomien kera! [:D]\n[:D] Pakko pyörähtää Hoopolille kertomassa, että kyllähän tuo vispipuuro herukoista tulee samalla tavalla...\nItse keitin punaherukkaa ja puolukkaa sekaisin ja aikani niitä keiteltyäni vedin mehut siivilän läpi, ja tein siitä mehusta sitten, kun en halunnut noita "herukan kuoria" mukaan...joskus oon tehnyt ihan ilman siivilöintiä ja kyllähän niistä niitä "kantoja" sinne puuroon tuleepi, mutta olen syönyt kuitenkin...\nKannattaa kokeilla myös mansikkapuuroa tai aprikoosipuuroa samalla tavalla, nam...[:)]\nOtan myös kantaa tuohon alkoholipolitiikkaan sen verran, että itse en ole juonut mitään koko aikana...mutta nyt huomaan kuinka himottaisi jopa olut jota en ole pahemmin tykännyt juoda.\nKun sais edes yhren oluen...mutta en kykene juomaan yhtäkään niin kauan kun pikkuinen saa siitä osansa...\nVoi sitä haavekuvaa kun kylmän huurteisen SAA ja VOI ottaa sitten joskus...kaikki aikanaan...\nNyt on ilmeisen selvästi kuitenkin se vaihe kun kaikki "kielletty"kiinnostaisi ja himottaisi...ja sitä kiinnittää enempi huomiota siihen kuinka muut tekee ja saa....\nMutta kyllä sitä aikanaan on itsekkin saanut ja tulee vielä aika kun voi...mutta tämän odotuksen palkinto on kaiken odotuksen arvoinen, ja mitäpä ei antaisi tai mistäpä ei luopuisi tämän onnen eteen...[;)]\nNam-nam-nam Ninoska.. tulee vesi kielelle. Kiitti! Nyt tiedän, mitä mun mies tekee töistä tullessaan... [:D] Pakkasen punaherukat saa kyytiä!!\nAh, ihania juttuja tullu vaikka miltä suunnalta! Tekis mieli vastata kaikille erikseen jotakin, mutta siinä menis kyllä ikä ja (vielä jäljellä olevakin) terveys [:)]\nLohduttava lukea, että muillakin on selvästi näitä kaipuita siihen mitä nyt just ei saa tehdä. Vaikka kaikilla varmasti sama fiilis, ku mulla ja esim. Maarisella: Mistään hinnasta ei vaihtaisi pois! Mut kyllä maistuu tällekin odottajalle sitten synnytyksen jälkeen noiden juomien lisäksi esimerkiksi kunnon brie- tai camembert-juusto ja SUSHI!! Tosin oon käyny pari kertaa kasvis-mammasushilla, se on yllättävän hyvää, kun kuitenkin saa makuyhdistelmän wasabi-soija-inkivääri suuhunsa!\nHih, taisit SannaKoo käyttää sanaa "etelä", kun kerroit että teiltä saatavana sieltä kaikenlaisa juomia. Mun sijaintiin verrattuna olet kyllä kovinkin pohjoisessa, sillä asustan Etelä-Euroopassa, Välimeren alueella [:D] Täällä vaan jostain syystä ei oo alkoholittomia tarjolla, tai siis tietty vaikka mitä mehuja sun muita, mut esim. alkoholitonta kaljaa en oo löytäny mistään vaikka maha tanassa oon jokaisesta baarista kysäissyt. Soodavesi sitruunalla on saanu sit kelvata, vaikka yhteensä raskauden aikana 4-5 kertaa oon punkkulasin pohjallisen pihvin kanssa siemaillutkin.\nTäällä muuten kanssa odotetaan äitiyspakkausta kuin kuuta nousevaa - mulla vähän eri tilanne tosiaan, mutta tilaamisesta on kuulemma kulunut jo neljä viikkoa ja vanhempien käynti täällä lähestyy ja pelkään et paketti tulee vasta sen jälkeen! Ovat tosiaan luvanneet lahjaksi ostaa mulle äitiyspaketin, kun en Suomen sosiaaliturvan piiriin kuulu.\nVielä sokerilitkusta: meikäläisen oli sellasta sitruunankeltaista mutta hapotonta. Ja sitruunalta se tosiaan maistuikin.\nLoppuun vielä vointivalitus: Mulla muuten kaikki hyvin, nivuskivutkin aikalailla kadonneet ja olo kovin normaalin oloinen mut kävely aiheuttaa suorastaan jatkuvaa paineentunnetta alavatsassa. Tuntuu et ekat kakskyt metriä menee hyvin ja sitte se alkaa. Ei satu eikä mun mielestä edelleenkään varsinaisesti supista mutta selvää epämiellyttävää paineentunnetta kyllä on, joka johtaa tosta alavatsalta aina tonne ihan alapäähän asti. Loppuu tasan heti ku oon taas istumassa ja kotona jaksan puuhastella ihan hyvin. Kellään mitään samanlaista? En vieläkään tosiaan luonnehtis tätä supistukseks, ainakaan sen perusteella mitä oon lukenu ja kuullu et miltä se tuntuu.\nAi niin ja tervetuloa mun puolesta vaan myös PaulaMaija ja muillekin vielä totean, et mähän olen vähän niinku kuokkavieras täällä, kun LA on niukasti ens vuoden puolella (vaihdellu 2. ja 5. päivän välillä). Mutkun tänne vaan jotenkin kotiutuu heti niin kivasti, eikä muut palstat enää sen jälkeen kiinnosta. Kiva et saan olla mukana, kiitos te ihanat naiset!\nIloista iltaa kaikille!\nArgh! Tänne kirjautuminen on ollut tänään hermoja raastavan vaikeaa! Taidan lopettaa kokonaan uloskirjautumisen jokaisen istunnon jälkeen.... hm. Miten teillä muilla?\nVoi,Marianna! Missä päin Välimeren kaukorantoja sinä pohjoismaista vauvamasuasi keikuttet? Ei siellä varmaan raekuuroja. Niitä meillä täällä pimeässä pohjolassa ensimmäistä päivää. Auton jäätynyt tuulilasi tuli taas tänä vuonna yllätyksenä! No,ne glögi-hetket lähestyy!\nKerroin miehelleni, että täällä muutkin jo kaipailevat ihmisten pariin ja aikuisten promillihin kiinni pikkuhiljaa. Arvatkaa mitä tämä ainaniinviisas ukkoni keksi vastata? No: raskaus on tullut meille jo niin arkipäiväksi, että olemme löytämässä omat vanhat normaalit kuviomme. Että kaikki energia ei enää menekään vauvan hyvinvoinnista huolehtimiseen! Hitsin viksua! Että me ollaan tosiaan tulossa äidiksi ja vauva on oma itsenäinen persoona tuolla sylin syvyyksissä. Että isällä on vauvaan myös suhde ja me voidaan hyvin tässä raskaudessa aikuisena ihmisenä! Jeeeeeee! Haluan SIIS VAIKKA MITÄ. MINULLE, MINULLE, MINULLE!\nTerhituuli! Minulta on toivo menny valtion äitiyspakkaukseen. Hemmetti! Miten ne luulee, että jaksan viittä vaille synnytystä pestä kaikki muksun vermeet? Päätöstä äippärahoista niinikään saa odottaa. Olen ilmottanut hyvissä ajoin, että jään 50p varhennetulle. Yrittäjänä ei ole vara jättää töitä tekemättä.Ja siis jos tuo päätös vielä viivästyy ja tilille ei kilise valuttaa, niin täällä loppuu rahat! Ajattelin muutenkin laitta firman siesomaan äippäloman ajaksi. Enkä ole tosiaan jaksanut enää aikoihin ottaa mitään vaativia varauksia vastaan. Sanonko suoraan, että P**KA. Tulipahan purnattua!\nHoopolille ja muillekin raskaushepaamisista kärsiville. Tuolla vau-kirjan sivulla, viikkolle (kai)33 sanottiin imelästi ETTÄ: Nyt äiti valmistautuu tunneryöppyineen vauvan tuloon. Itsehillintä on kovasti koetuksella. No on, on.\nTuota lukiessakin piti itkeä tärskyttää ja kimittää miehelle, että täällä sanotaan näin ja näin. Hän siihen: "kuule rakas, sinähän pidät jo muutenkin niin paljon sisälläsi!" Voi veljet. Mun naama on ihan pahkuroilla ja silmät turvonneet tästä päivittäisestä itkemisestä. Ripsiväriä pitää kauppaan lähtiessä sutia kolme kerrosta ja eyelinerillä reilusti viivaa, että ihmiset näkis minulla olevan silmät päässä.\nHei,tuosta KALJAN ostoreissusta. (kukas siellä ylhäällä nyt kirjoittikaan aiheesta....) No näin minä: Survoin itseni kesällä nättiin mustaan tiukkaan teepaitaan, kun vielä mahduin siihen. Rinnanpäällä neonvihreä printti,vähän kirjaimet kireällä "sohvaperuna liikeessä". Navanseutu nätisti näkyvissä, pulleine vatsoineni ALKOON, siskolle pöytäviinin hakuun. Jep! Siskon autistinen 16v poika mukana.Minä ja hän.Siinä se hiippaili varpaillaan viinihylyjen välissä ja kädet viuhkuen posmotti omian, omassa pikku maailmassaan.\nKiltisti. JA kassalla tämä autisti herää tähän maailmaan. Hikisesti kasvavat viikset ylähuulen päällä ja möreä miehenääni. Se tuijottaa kassantätiä, taputtaa mun vatsaa ja ilmoitta varsin kuuluvast: "VÄiski-tyttö syntyy joulukuussa, tulee suuuuuuret juhlat!" Minulla pysähtyy käsi lompakoon ja kassatädin silmät säälivät. On tuo nainen ennekin viinaa juonut! Klups. Kovin oli pitkät liukuportaat sieltä ostarilta autolle...\nAmppu. Sun kirjoituksesta kyllä näkee miten tylsää siellä on. Aloita joku tylsyys blogin pitäminen ja pistä osoite työpaikalle jakoon... Vihjaile siellä mitä hemmotteluja /herkkuja ym tekisi HIRVEÄSTI mieli.... Jaksamista!\nSannakoo. Saitko jo tulokset? Minä muistin soittaa omani. Ei ne paljon olleet pudonneet, mutta rajalla pysyneet. Ei ole enää hätää, kunhan muistaa pysyä ruodussa ja käydä vielä kerran kontrollissa. Hempan kanssa joudun nyt kuitenkin rautakuurille. Hb 109, ei ollut hurraamista! Tais tuo viimeinen työrupeama kuitenkin verottaa voimia!\nEnkä minä osaa tätä kirjottamista lopettaa, ennenkun takapuoli on kokonaan puutunut.\nNyt se on! Varpaat vielä heiluu, mutta kantapäät lattiaa vasten ei enää tunnu omalta!\nHeh, voisin puolestani sanoa, että AARRGGH, täältä ei osaa pysyä enää poissa ollenkaan! Onkohan täällä palstaa tähän palstaan liikaa addiktoituneille äideille?\nMaarinen, en haluais vaikuttaa salaperäiseltä, mutta tein aiemmin päätöksen, että kun ulkosuomalaisten piirit on niin kovin pienet, niin enpä edes kerro maata missä asustan. Jotenkin on helpompi silloin tänne tilittää esimerkiksi valkovuotonsa määrästä tai "pimppaluun" kivuista (niinku joku nerokkaasti täällä luonnehti), kun voi olla varma, ettei kohta joku tuttu suomalainen hihkase, että mä bongasin sut (ja sun alapään ongelmas) tuolta vau-palstalta! Mut joo, raekuuroja ei oo toistaseks näkyny, tänäänkin tais mittari käväistä lähempänä 25 astetta!\nJa vielä lisää Maariselle: Sulla taitaa olla todella fiksu mies, aivan mahtavia kommentteja! Sehän on vain terveen merkki, että haluaa myös oman elämänsä jatkuvan, kuului siihen sitten punaviini, rääkkijumppa tai raaka kala. Jumpasta tulikin mieleen, että kirjotin aiemmin tänään lyhyesti Pranametrille mutta teksti katosi, joten uus yritys: Mulla on kanssa ihan hirvee hinku kunnon lenkille tai jumpalle. Oi, bodypump!! Tai steppitunti! Nää liikuntahimot pitää sitte muistaa sillon, kun saa taas lähteä jumpalle ja yhtäkkiä sohvalla tuntuukin olevan magneetin ominaisuuksia...\nLeppoisaa iltaa, tytöt!\nAddikti tai ei, täällä taas!\nKiitos Marianna rehellisestä vastauksestasi. Ja kerroin terveisesi miehelleni. Hän aikoi ottaa pari lasia valkoviiniä yömyssyksi, omaksi kunniakseen. Ja meidän iloksi. Jospa siis kohta kuulemme taas jotain mieltä ylentävää ja tärkeää raportoitavaa.\nAion upottaa sormeni rystysiä myöten siihen lasiin ja imeskellä itsellenikin pari tiedon murusta! Tai ainakin nuuhkaista...


Merimuseo esittelee matkamessuilla Paksun Margareetan uutta digiteknologiaa | Viroskooppi\n14.1.2020 / No Comments\nMarraskuussa 2019 avautui Viron merimuseon uudistettu perusnäyttely Tallinnan Vanhankaupungin Paksun Margareetan tykkitornissa. Viron merimuseo on Helsingin messukeskuksessa Matkamessuilla 16.-19.1.2020 osastolla 6e60 esittelemässä uutta näyttelyä ja digiratkaisuja.\nMeelakin mukaan museokäynti on ennen kaikkea tilallinen kokemus, johon liittyy olennaisesti myös kanssakäyminen oppaan ja muiden museovieraiden kanssa. ”Digitaalisuutta hyödyntävien ja itse kokeilemaan kannustavien ratkaisujen mahdollisuudet ovat rajattomat. Museolla täytyy vain olla rohkeutta kokeilla uutta”, Meelak toteaa.\nViron merimuseon perusnäyttelyjen kuraattori Krislin Kämärä kertoo virolaisten museoiden hyödyntävän digiratkaisuja yhä enemmän, sillä ne mahdollistavat monimutkaistenkin asioiden helpon ja ymmärrettävän esittämisen. Lisäksi ne tuovat museovierailuun kaivattua jännitystä. ”Digitaalisuus herättää uteliaisuutta ja houkuttelee museoihin nuorempaa kävijäkuntaa, joka muuten saattaisi jättää vierailun väliin”.\nUudistuneessa Paksun Margareetan näyttelyssä on käytössä lähes 50 erilaista digiratkaisua. Yksi esimerkki digitaalisen visualisoinnin hyödyntämisestä ovat tanskalaiset tullikirjat, joiden pohjalta on visualisoitu kaikki Virosta alkaneet tai Viroon päättyneet, Tanskan salmien läpi kulkeneet laivamatkat vuodesta 1634 lähtien. ” Se on todellista historiallista big dataa! Tiedoista on selvinnyt muun muassa se, että vuonna 1853 Viron Hiidenmaalta vietiin Lontooseen 2,2 miljoonaa oravannahkaa”, Mikk Meelak yllättää ja jatkaa: ”Digiratkaisun avulla museovieraat voivat tutkia kaikkien Viron satamista kulkeneiden tavaroiden liikkeitä vuoden tarkkuudella.”\nYksi Paksun Margareetan ehdottomista tähdistä on lähes 700 vuotta Tallinnanlahden rantahiekassa levännyt keskiaikainen rahtialus eli koggi. Digitaalisesti kuvataan 18-metrisen koggin liikkumista, tähtien mukaan navigoimista sekä jättiläismäistä vesipatsasta, jonka museovieraat voivat itse herättää henkiin. ”Kävijät ilahtuvat mahdollisuudesta vaikuttaa itse sisältöön tai näyttelyesineisiin sekä kokea yhdessä toisten kanssa. Paksussa Margareetassa voi esimerkiksi astua suurelle digitaaliselle vaa’alle, joka muuttaa painon kaloiksi ja kertoo, mitä saaliilla olisi keskiajalla voinut ostaa”, Kämärä vinkkaa.\nSekä Meelak että kuraattori Kämärä painottavat toimivan digiratkaisun olevan helposti ymmärrettävä ja käytettävä. ”Usein museoissa näkee houkuttelevan oloisia toteutuksia, jotka kuitenkin seisovat tyhjän panttina, koska niiden käyttäminen on kävijöistä liian vaikeaa”, Kämärä pahoittelee.\n”Digiä ei toisaalta saa olla liikaa, sillä museovieraat haluavat tutkia historiaa aidoista näyttelyesineistä, lukien ja kuunnellen sekä omin käsin kokeillen.”\nDigitaalisuuden ehdottomana etuna on kuitenkin ajantasaisuus. ”Digiratkaisujen avulla uudet tiedot ja tarinat voidaan liittää olemassa olevaan näyttelyyn saman tien. Enää ei tarvitse odottaa näyttelyn seuraavaan uudistamiseen”, Meelak summaa.\nViron merimuseo on mukana Helsingin Matkamessuilla 16.-19.1.2020 osastolla 6e60. Tervetuloa tutustumaan!